
lako su i u ranijim razdobljima Splićani posjećivali okolna 
mjesta odlazeći na crkvene svećanosti i sajmove, tek je pojava 
vlaka i parobroda omogućila građanima nov oblik zabave 
— masovne izlete. Odlazak na izlet bio je omiljen način 
provođenja slobodnog vremena nedjeljom i blagdanom. 

Osim u okolna mjesta na obali i otocima, Splićani putuju iu 
udaljenije krajeve u zemlji i inozemstvu. Splitski su izletnici 
u velikom broju sudjelovali na svim tadašnjim značajnim 
nacionalno-političkim okupljanjima (Makarska, Zagreb, 
Dubrovnik ). Osim uprave Željeznice i parobrodarskih tvrtki, 
kao organizatori izleta javljaju se i pojedinci, različita kulturna 
i sportska društva, škole i sl. Prvi svjetski vat prekinuo je taj 
oblik zabave. 


Ključne rijeći: željeznica, parobrod, gita di piacere - izlet 


Premda su Splićani i ranije posjećivali okolna dalmatinska mjesta, prigo- 


dom različitih crkvenih svečanosti i sajmova, o izletničkom turizmu ne može 


se uopće govoriti bez ostvarenja određenih preduvjeta. Pojava, razvitak i usavr- 


šavanje željezničkog prometa na kopnu te pobjeda parnog pogona nad jedre- 
njacima na moru, a odmah zatim i uspostava prvih redovitih parobrodarskih 


pruga omogućili su početak izletničkog turizma kao i turizma općenito. Nova 
prijevozna sredstva: vlakovi i parobrodi, koji su mogli odjednom prevesti velik 

broj putnika, i to daleko udobnije i brže nego prije, odmah su se pokazala vrlo 
pogodnima za organizaciju različitih izleta i putovanja radi zabave. Građani 
Splita odmah su prihvatili mogućnosti koje su im pružala nova prijevozna 
sredstva, posebice kod organizacije izvanrednih putovanja radi izleta tzv. gita 
di piacere, 


IZLETI ŽELJEZNICOM 


Jako već od sredine 19. stoljeća teku akcije za izgradnju mreže željezničkih 
pruga koje bi povezale najveće dalmatinske luke s njihovim zaleđem, tek je 16. 
svibnja 1873. u Carevinskom vijeću u Beču donesen zakon o gradnji pruge 
Split - Siverić, s ogrankom od Perkovića do Šibenika, ali bez željezničke veze 
sa Zadrom.! 

Pruga koja se počela graditi u lipnju 1873. godine svečano je predana u 
promet 4. listopada 1877. Politički sukobi između gradonačelnika Bajamon- 
tija i oporbenih narodnjaka bili su prisutni i u ovoj prilici, tako da je narod- 
njačko slavlje obavljeno u Kaštelima, na postaji Sveti Nikola s trobojnicama i 
glazbom, 4 u Splitu nije bilo ni desetog dijela veselja kao u Kaštelima." U sklopu 
proslave C. kr. Dalmatinska državna željeznica uvela je tri posebna zabavna 
vlaka - žreno di piacere za zainteresirane Splićane. Prvi izletnički, zabavni vlak 
polazio je iz Splita u 8.25, iz Solina u 8.52, iz Sućurca u 9.08, iz Gomilice- 
Kambelovca u 9.19 i stizao je u Kaštel Stari (Stari Dolac) u 9.38. Drugi vlak 
je poslije podne, istog dana, odlazio iz Splita u 15.30 i u Solin stizao u 15.56 
sati, a treći je iz Solina kretao za Split u 18 i stizao u grad u 18.26 sati. Putni- 
ci su mogli koristiti mjesta III. razreda i plaćene ulaznice, odnosno ulaznice 
izdane u tu svrhu od Ravnateljstva Željeznice.* Splićani su i idućih dana rado 
putovali željeznicom, tisak je zabilježio da je samo 14. listopada više od 500 
putnika otišlo na izlet do Kaštel Staroga. Među izletnicima je u velikom broju 
bio zastupljen i be/ sesso, a Banda cittadina je do Solina glazbom uveseljavala 
prisutne.“ 

U početku su najčešća odredišta izletnika bili Vranjic i Solin. Direkcija 
Željeznice uvodila je posebne zabavne vlakove kojima su Splićani svake godine 
odlazili u Solin, i to u travnju na feštu sv. Kaje i u rujnu na blagdan Male Gos- 
pe.? Vlak je građanima Splita omogućio i odlazak do malo udaljenijih mjesta, 
pa su tako u svibnju 1879. godine organizirano otputovali do Šibenika na 
svečano otvaranje tamošnjeg vodovoda.“ 

Kant, splitski trgovac konfekcijskom robom, bavio se, osim svojom osnov- 
nom djelatnošću, i organizacijom izleta vlakom. U svibnju 1881. godine or- 
ganizirao je za 80 izletnika, među kojima je bio priličan broj gospođa, izlet u 
Drniš s posjetom rudniku u Siveriću.“ Ohrabren tim uspjehom, krenuo je u 
organizaciju novih izleta. U dva navrata vodio je Splićane posebnim vlakom 
do Šibenika, a zatim parobrodićem do Skradina s obilaskom slapova Krke. 
U cijenu izleta od 3 fiorina bio je uračunat i ručak. Iz Splita se odlazilo u 14 
sati, a iz Šibenika vraćalo u jedan sat iza ponoći.š S putnicima je išla i glazba, 
a u Šibeniku su ih dočekali mjesni glazbari. Izletnici su bili oduševljeni, kako 
druženjem tijekom putovanja, tako i ljepotama Skradina i slapova Krke, u to 
vrijeme nezaobilaznog mjesta, koje su, osim domaćih, posjećivali i brojni stra- 
ni izletnici. U srpnju 1884. godine Kant je po cijeni od dva fiorina organizirao 
pet odlazaka vlakom u Šibenik na feštu sv. Kristofora, a karte za putovanje 
nabavljale su se u njegovom dućanu.? 

U ljeto godine 1890. i splitski ugostitelj Tocigl iskoristio je zanimanje gra- 
đana te organizirao izlet vlakom u Šibenik i odatle parobrodom do Skradina, 
i to po cijeni od 3,50 fiorina. Za ručak je trebalo izdvojiti dodatnih 1,50 fio- 
rina.“ 

Mate Krstulović, blagajnik Slavjanskog Napretka, iskazao se kao organi- 
zator izleta u Knin 15. lipnja 1890. godine, kojemu je splitski tisak posvetio 
veliku pozornost. U posebnom tiskanom programu s točnim satnicom svih 
predviđenih događaja na kraju piše: zko hoće da se naužije prirodnih ljepota naj- 
ubavijega kraja u Dalmaciji; tko hoće da se proveseli u prijateljskom i odabranom 
krugu; tko hoće da se liepo prođe dalje od običnoga gradskoga života - neka se u 
nedjelju pridruži narodnom izletu u Knin." Okupljanje izletnika bilo je zakaza- 
no za 4 sata ujutro. Ve pamti se da se ikada u Splitu u ranim jutarnjim satima 
u narodnoj nošnji do šarenih damskih toaleta i muških visokih klobuka. Među 
izletnicima su bili i brojni viđeni Splićani, zastupnik Borčić, Petar pl. Tarta- 
glia, inače predsjednik Društva Zvonimir, Vicko Mihaljević, Šime Ljubić... 
Uz pratnju Narodne glazbe putnici, njih više od 300, ukrcali su se u devet 
vagona i krenuli put Knina. U Kninu su dočekani izuzetno srdačno i potom 
su razgledali gradske znamenitosti. Većina izletnika se tada prvi put susrela s 
djelovanjem Kninskog starinarskog društva i hrvatskim starinama, pohranjeni- 
ma u hodniku Franjevačkog samostana. Novinar Varoda u članku Hrvatske 

starine opisuje svoja očekivanja o čuvanju zekih kamenčića da bi na kraju ostao 
frapiran bogatstvom sakupljene građe: natpisa, pragova, ploča s imenima hr- 
vatskih kraljeva i velmoža, stupova, mozaika, nakita, rezbarija, koji svjedoče o 
hrvatskoj povijesti. 

Kninjanin Špiro Vujatović Šarov je u povodu izleta napisao i posebnu pje- 
smu: Pozdrav drevnog hrvatskog grada Knina preporodenom hrvatskom Splitu 
kad 300 Hrvata i Hrvatica splitskih, dne 15. lipnja 1890. posjetiše kninske sta- 
novnike. Kninski ugostitelj Dračar priredio je na otvorenom šetalištu pred svo- 
jom kavanom objed za sve izletnike. Tijekom ručka izmjenjivane su zdravice 
između domaćina i gostiju, svirala je glazba, a pjevači Zvonimira pjevali rodo- 
ljubne pjesme. Narodna glazba je i za Kninjane priredila prigodni koncert, a 
potom ih je gotovo cijeli grad ispratio na stanicu. '? Tri godine kasnije, krajem 
kolovoza 1893., Splićani su ponovno masovno pohodili Knin kako bi prisu- 
stvovali otvaranju Muzeja hrvatskih arheoloških spomenika. ? 

Veliki izlet vlakom u Drniš, na skup svih dalmatinskih sokolaša, organizi- 
rao je splitski Sokol 1903. godine. Osim članova, u Drniš su otputovali i broj- 
ni Splićani. U Drnišu je čak formiran i poseban odbor, koji se pobrinuo da se 
za sve izletnike, članove i nečlanove, osigura hrana po umjerenim cijenama. Iz 
Splita su krenuli u 4.24, a povratak iz Drniša bio je u 23 sata. Splitska tvrtka 
Demarchi izradila je za tu prigodu poseban barjak.!“ 

Na žalost, ponekad su izletnici imali i nekih neugodnosti. Naime, kako je 
Željeznica za izlete prodavala samo karte III. razreda, znalo se katkad dogoditi 
da na povratku s izleta stavi u promet zmarvinske vagone umjesto putničkih, što 
je izazivalo ogorčenje izletnika.!? Nakon što je, 1903. godine, puštena u promet 
i pruga Split — Sinj, Splićani su vlakom odlazili na izlete do Klisa kao i na razne 
manifestacije u Sinj; na Velu Gospu, alkarske svečanosti, konjske utrke ...'* Ipak, 
broj mjesta koja su se mogla obići vlakom bio je ograničen tako da su Splićani 
daleko više bili okrenuti parobrodarskim izletima. 


IZLETI PAROBRODOM 


Izleti parobrodom bili su svojevrsna atrakcija, kao što je i sam parobrod 
bio privlačno prijevozno sredstvo u danima kada su jedrenjaci dominirali i čak 
uspijevali tući parobrode u prijevozu robe na dalekim morima, ali za prije- 
voz putnika gubili su prednost. Neovisan o vjetru, parobrod je svojim točnim 
dolaskom i odlaskom bio pogodnije prijevozno sredstvo ne samo za redovite 

parobrodarske linije nego i za izlete.!Z Osim toga parobrod je omogućio i de- 
mokratizaciju putovanja jer je njime mogao putovati daleko veći broj putnika. 
S obzirom na brzinu parobroda, udaljenost do željene destinacije svladavana je 
u kraćem vremenu, što je pogodovalo razvitku nedjeljnog izletničkog turizma. 

lako je Austrijski Lloyd od samog početka svojim parobrodima povezivao 
Trst sa Splitom i drugim dalmatinskim mjestima, nije se bavio organizacijom 
izleta na području Dalmacije. Kako su njegovi parobrodi nedjeljom najčešće 
ostajali privezani u Trstu i Rijeci, Z/oyd je u tim gradovima i započeo s organi- 
zacijom nedjeljnih izleta.'* Ipak se izletnička putovanja i u Dalmaciji javljaju 
veoma rano, u doba samih začetaka dalmatinske parobrodarske plovidbe. U 
početku su najviše bila povezana s održavanjem različitih crkvenih svečanosti i 
sajmova, ali nailazimo i na izrazito turistička putovanja. 

Već 1880. godine tvrtka Braća Rismondo priređuju izlete svojim parobrodi- 
ma iz Splita do Irogira, Omiša i Brača, uz povoljne, snižene cijene.'? U ožujku 
1881. godine Splićani su s glazbom otišli na izlet u Supetar parobrodom Au- 
gusta, koji je bio vlasništvo tvrtke Prini & Tartaglia.“ Narednih godina izleti 
su postali uobičajena i omiljena nedjeljna zabava, osobito tijekom proljetnih i 
ljetnih mjeseci. Splićani su redovito posjećivali Makarsku, Trogir, Stari Grad, 
Supetar, a najčešći organizator izleta bila je tvrtka Braća Rismondo. Poslije se u 
organizaciju izleta uključuje i viški brodar Topić sa svojim parobrodima Vitez, 
Soko i Lussin. Splitski je tisak redovito najavljivao takve izlete, a ponekad, po- 
gotovo kad se radilo o značajnijim izletima, donosio i izvješća o njima. 

Organiziranju izleta posvećivala se velika pozornost. Izleti su bili događaj 
ne samo za izletnike već i za njihove domaćine. Uobičajeni su bili prethod- 
ni dogovori s domaćinima, koji su pripremali svečani doček. Gotovo cijelo 
mjesto dolazilo je na obalu dočekati putnike. Nakon upoznavanja s lokalnim 
znamenitostima organizirani su susreti i domjenci s čašćenjem, i to najčešće u 
mjesnoj čitaonici. Izletnike je redovito pratila glazba, koja bi potom održavala 
i male prigodne koncerte na gradskim trgovima. Izleti su uvijek bili odlično 
posjećeni i splitske žene (gospođice i gospođe) ravnopravno su sudjelovale u 
njima. Prosječno je na svakom izletu bilo stotinjak putnika, a često se, zbog 
nedostatka mjesta na brodu, velik broj zainteresiranih nije ni mogao priključiti 
izletnicima. Za pojedine izlete bilo je i više stotina zainteresiranih pa je društvo 
Braća Rismondo uvodilo i dodatni parobrod. Tako je godine 1889., zbog veli- 
kog interesa, zabavni voz — izlet u Supetar organiziran s dva parobroda, Dinara 

i Ecco. Iste godine Dinarom je u Trogir otputovalo oko 300 izletnika koji su se 
divili napretku mjesta.?! 

Jako to nije tema ovog priloga, treba spomenuti da su i stanovnici okolnih 
mjesta, s otoka i kopna, također rado organizirali izlete. Split je bio glavno 
njihovo odredište premda su odlazili i u druga mjesta.?? 

Broj izleta je tijekom godina varirao iz različitih razloga. Tako su npr. zbog 
epidemije kolere koja se u ljeto 1886. godine pojavila u Splitu otkazani su svi 
najavljeni izleti.“ Odlazak Rismondove Dinare na remont u Irst, 1892. go- 
dine, rezultirao je nedostatkom izleta. Splićani su zbog toga negodovali, čak i 
u tisku. Nakon povratka s remonta obnovljena i još brža Dinara nastavila je s 
plovidbom, na opće oduševljenje građana,“ 

Godine 1884. otkrivena je i javnosti predstavljena Modra špilja na otoku 
Biševu.“ Već od proljeća naredne godine počeli su u Dalmaciju stizati paro- 
brodi s Bečanima koji su željeli razgledati špilju, ali i mjesta na dalmatinskoj 
obali — započela je era kružnih putovanja morem.*“Ni Splićani nisu htjeli ostati 
po strani već su i oni ubrzo počeli organizirano odlaziti na Biševo. Šime Tocilj, 
vlasnik Caffe al porto, prvi je, u lipnju 1889. godine, počeo s pripremanjem 
takvih izleta. Unajmio je Zloydov parobrod Psyche i skupinu od preko 100 
Splićana odveo na Vis i Biševo. Izletnike je po običaju uveseljavala glazba, na 
brodu je tijekom cijelog putovanja gostima nuđena okrjepa u vidu vina, piva, 
sladoleda i hladne zakuske. Izlet je, zajedno s putovanjem, ulaznicom za špilju i 
ručkom u Visu, zapadao 5,50 fiorina. Splićani su bili toliko oduševljeni ljepo- 
tom Modre špilje da je tijekom istog mjeseca organizirano još pet izleta, a uz 
Tocilja se kao organizatori javljaju i Braća Rismondo. Prema pisanju tiska, samo 
toga lipnja, više od tisuću Splićana posjetilo je Biševo.““ Sve do početka Prvoga 
svjetskog rata Splićani su svako ljeto mogli organizirano putovali do Biševa. 
Bilo je uobičajeno da se nakon obilaska Modre špilje ode do Visa. Splićani su 
ondje obvezatno posjećivali spomenik i groblje poginulima u Viškoj bici, 20. 
srpnja 1866., a u povodu obilježavanja okruglih obljetnica organizirani su i 
posebni izleti. 

Sve je bilo pogodno za organiziranje izleta, čak i dolazak ratnih brodova ili 
vojničke vježbe. U lipnju 1891. godine u uvali Saldun kod Irogira održani su 
veliki manevri Austrougarske ratne mornarice uz nazočnost cara Franje Josipa 
I. Za tu prigodu Državna željeznica pripremila je posebne vlakove za odlazak 
na manevre koji su bili namijenjeni izletnicima iz Šibenika i Knina. Poduzetna 

tvrtka Braća Rismondo također je priredila više izleta s Brača (iz Selaca i Pu- 
čišća) i iz Makarske u Split. Dopuštenjem vojnih vlasti Splićanima je organi- 
zirala odlazak Dznarom u Saldunski zaljev. Vojna je vlast odredila parobrodu 
mjesto na istočnoj strani otoka Zirone (Drvenika) odakle su se vidjeli glavni 
carski manevri. Odlazak iz Splita bio je u 6 sati ujutro, a povratak oko 13 sati, 
i to po cijeni od samo jedne forinte.?? 


IZLETI U UDALJENIJE KRAJEVE I KULTURNI TURIZAM 


Najraniji spomen izleta izvan granica Monarhije našli smo 1843. godine 
u listu Gazzetta di Zara, kada je Austrijski Z/oyd pozvao zainteresirane na pu- 
tovanje na fijeru u Senigaliju. Putovalo se u srpnju, i to iz lrsta preko Splita u 
Anconu.?* 

Tvrtka Schroakel iz Beča reklamirala je u lipnju 1879. godine prvo zabavno 
putovanje iz Dalmacije u Beč. Putnici iz Kotora i Dubrovnika trebali su se 
ukrcati na parobrod 6. srpnja, oni iz Splita 7., a Šibenčani i Zadrani 8. srpnja. 
Cijena putovanja ovisila je o mjestu ukrcaja, tako da su Bokelji plaćali najvišu, 
a Zadrani najnižu cijenu. Ista tvrtka, Schroche (iako je naziv malo izmijenjen, 
vjerojatno zbog neznanja) oglašavala je i naredne godine pet zabavnih izleta 
iz Dalmacije u Beč, i to preko Rijeke (15. svibnja, 26. lipnja, 17. srpnja, 7. 
kolovoza i 5. rujna). Međutim, ni prve ni druge godine nismo u narednim 
brojevima tiska pronašli vijesti o odazivu zainteresiranih i eventualnim puto- 
vanjima. 

U svibnju iste 1880. godine i splitska tvrtka Prini & Tartaglia oglasila je 
putovanje u Napulj, društvenim parobrodom Spalato, uz cijenu od 30 forinti 
po osobi. Brodom se putovalo do Termolija, a potom vlakom do Napulja.?! 
Putovanje u Veneciju koji je tvrtka Tartaglia reklamirala tijekom ljeta 1887. 
godine na kraju je otkazano zbog malog broja prijavljenih.?? 


Hodočašće u Rim u povodu Papinog zlatnog jubileja 

Godine 1888. papa Lav XIII. slavio je zlatni jubilej, 50 godina svećeništva. 
Tom su prigodom hodočasnici iz čitavog svijeta putovali u Rim. Hrvatske ho- 
dočasnike predvodio je biskup Strossmayer. Poseban, za tu prigodu imenovan 
odbor, uspio je osigurati popust kod Z/oyda, a i Talijanska željeznica također je 
dala znatan popust. Izletnici iz Splita koji su preko Zadra putovali u Anconu 
i onda vlakom u Rim trebali su izdvojiti između 16,95 i 39,70 fiorina, što je 

ovisilo o izabranom razredu (1., II. ili III.). Na hodočašće su iz Splita krenula 
53 hodočasnika i hodočasnice zajedno s don Franom Bulićem. Bili su u au- 
dijenciji kod Pape, koji je svakom darovao posrebrenu medalju na spomen 
jubileja. Obišli su Rim i Vatikan i razgledali brojne darove koje je Papa dobio. 
Među darovima otkrili su i liker Balkan, dar splitskog trgovca Viska Jurasa.?? 

U svibnju godine 1900. splitski hodočasnici ponovno odlaze u Rim kako 
bi prisustvovali činu svečane kanonizacije 79 blaženika, i to od strane istog 
pape, Lava XIII. Iz Splita se putovalo Panonijom do Ancone i zatim vlakom u 
Rim. Putovanje je trajalo osam dana, u cijenu od 70,52 i 32 fiorina (ovisno o 
razredu) bili su uključeni putni troškovi i troškovi smještaja u Rimu, dok su se 
izletnici sami morali pobrinuti za hranu.*“ U Rim je otputovala skupina od 75 
Splićana (muškaraca i žena), predvođena kanonikom Dvornikom. Za razliku 
od prethodnog boravka, ovaj put je dio izletnika u Rimu doživio neugodnosti. 
Drski lopovi krali su im satove, bugjelare (novčanike) i slično, a posebno ih je 
ogorčilo što su neki pokradeni u samoj crkvi sv. Petra, i to od lopova preodje- 
venog u svećenika.? 

Godine 1891., 1. listopada, bilo je planirano putovanje posebnim paro- 
brodom u Manfredoniju, u povodu velike svečanosti koja se na Ružaricu svet- 
kovala u Pompejima. Minimalan broj putnika bio je 50, uz cijenu od 30 fiori- 
na za brodarinu, ali se očito nije javio dovoljan broj zainteresiranih izletnika.“ 

U kolovozu naredne godine uspješno je organizirana gita in Ancona pa- 
robrodom društva Florio. Na put se uputilo 200 Splićana, koji su sudjelovali 
na ribarskoj tomboli i u gradskom kazalištu Teatro delle Musse prisustvovali 
izvođenju opere Cavalleria Rusticana." U lipnju godine 1895. Zadranin Špiro 
Paparella oglasio je u Smotri dalmatinskoj veliki izlet, grande gita di piacere, 
Zadar - Ancona - Rim, s polaskom iz Zadra 2. lipnja i povratkom 6. lipnja. 
U cijenu su bile uključene karte za parobrod društva Societa di navigazione a 
vapore Puglia i vlak, ali ni o ovom izletu nemamo povratnu informaciju.?* 

Za razliku od tog izleta, poznato nam je da se skupina od 50 splitskih 
izletnika uputila 4. srpnja 1895. parobrodom Enio u Zadar. Ondje su im se 
priključili i ostali izletnici pa su zajedno otputovali u Veneciju, u kojoj su pro- 
veli tri dana.?? 

Venecija je očito bila omiljeno odredište splitskih izletnika, jer u tisku na- 
ilazimo na više organiziranih putovanja. Putovalo se u srpnju 1899. godine, 
zatim je u rujnu iste godine Mletačko parobrodarsko društvo priredilo, po veo- 


82 


G. Tudor: Splićani kao izletnici do početka ... KB 39, 75-96, Split 2013. 


ma povoljnoj cijeni, izlet u Mletke (Veneciju) i Milano, gdje se održavala velika 
svečanost krilatica (aeroplana), uz sudjelovanje naroda. Splićani su u Veneciju 
putovali i 1910. godine parobrodom Veneto, po povoljnim, sniženim, cijena- 
ma, koje su uključivale i ulaznice za međunarodnu izložbu lijepih umjetnosti. 
Slične g/te za Veneciju je tijekom 1911. godine organizirao i Austrijski Z/oyd, a 
i društvo Societa Veneziana priredilo je izlet 1912. godine.“ 


Veliki skupni izlet u Italiju 

Uredništvo splitskog mjesečnika Jug odlučilo je 1911. godine organizirati 
veliki skupni izlet u Italiju i na njezine izložbe. Naime, tijekom cijele godine 
Italija je slavila 50. obljetnicu ujedinjenja i proglašenja Rima glavnim gradom 
i tim su povodom organizirane velike izložbe u Rimu, Firenci i Torinu. Rim 
je bio domaćin četiri velike izložbe: međunarodne izložbe umjetnosti, historičke, 
arheološke i etnografske. U Firenci se održavala velika izložba portreta i cvijeća, 
a u Torinu, industrijskom središtu Italije, priređena je međunarodna izložba 
industrije i rada. Uredništvo splitskog časopisa odlučilo je iskoristiti ovu pri- 
godu i omogućiti i Splićanima da jeftino obiđu Italiju i izložbe. Kao što je 
organizator naglasio, ovo je rijetka i skoro nepovratna zgoda, pa će je svaki iole 
imućniji naš čovjek za cijelo prihvatiti. Vodeći računa o raspoloživom vremenu 
i financijskim sredstvima budućih izletnika, uredništvo je odlučilo da je pro- 
gram polaska jednak za sve, a da će za povratak svatko po svojoj volji izabrati 
kraći ili duži put. 

Program kraćeg izleta bio je Split (Rijeka) - Ancona - Rim - Ancona - Split 
(Rijeka) u trajanju od devet dana. Od toga su se tri odnosila na putovanje, dok 
se u Rimu boravilo šest dana. Program većeg izleta trajao je 21 dan i obuhva- 
ćao je put Split (Rijeka) - Ancona - Rim - Firenca - Genova - Torino - Milano 
- Venecija - Rijeka - Split. U Rimu se boravilo šest dana, u Firenci i u Genovi 
po jedan, u Torinu četiri, u Milanu dva i jedan dan u Veneciji. Kraći izlet za- 
padao je 200, a duži 390 kruna. Bili su predviđeni i razni popusti za skupine, 
kao i za pretplatnike časopisa. Da se postede izletnici od svakog izrabljivanja, u 
koje bi, osobito oni nevješti običajima, jeziku i prilikama u ovakvoj zgodi, gdje je 
sve dvostruko skuplje, zapali, udesili su tako da u izletnom tročku uračunali čitavu 
opskrbu i konačenje. U cijenu su bili uračunati troškovi putovanja parobrodom i 
vlakom, potpuna opskrba putem do razlaza (zajutrak, objed, večera), stan, kola 
ili gondola, od željezničke stanice u svratište, od parobroda do željeznice, vodič 

koji će brinuti oko izletnika. prtljage, ukonačivanja, hrane, ulaznica za izložbe i 
slično, sveukupne napojnice i jedna ulaznica za rimsku izložbu. Tehničke poslo- 
ve oko organizacije putovanja odradio je Međunarodni zavod za putovanja u 
Zagrebu.*' lako je putovanje bilo planirano za početak srpnja, kako bi mogli 
sudjelovati i nastavnici, činovnici i učeća mladež, prvi izlet je zbog velikog za- 
nimanja javnosti organiziran već početkom lipnja, i to u trajanju od 21 dan.“ 

Međutim, nisu Splićani rado odlazili samo preko Jadrana već su posjeći- 
vali i druge krajeve. Tako je godine 1900. organiziran veliki izlet iz Splita u 
Sarajevo. Povod je bio posvećenje hrvatske zastave koju su zagrebačke gospo- 
đe poklonile sarajevskom pjevačkom društvu Trebević. Iz Splita se posebnim 
parobrodom išlo do Metkovića, a zatim vlakom prvo u Mostar pa u Sarajevo. 
Trošak puta, hrane i konaka iznosio je 35 forinti po osobi. Svi izletnici su za 
uspomenu dobili trobojnu vrpcu s utisnutim imenom. Na put su otišle Na- 
rodna i Sokolska glazba, Sokolska četa i više od 100 izletnika na čelu s Vickom 
Milićem, koji se bio upravo vratio s već spominjanog rimskog hodočašća. Ipak 
je glavni ures izleta bila lijepa kita splitskih hrvatskih gospoda.“ 

U povodu proglašenja Crne Gore kraljevinom, velika skupina Splićana po- 
duzela je u kolovozu 1910. godine izlet na Cetinje.“ 

Početkom 20. stoljeća i automobil postaje prijevozno sredstvo pogodno za 
organizaciju izleta. Godine 1911. splitska tvrtka Oliva i Cipci organizirala je 
automobilima izlet na Plitvička jezera. 

Kao što su Splićani na izletima osim zabave i razonode tražili i neke druge 
sadržaje, tako su i stanovnici okolnih mjesta dolazili u Split kako bi zadovoljili 
i svoje kulturne potrebe. Prvi put je velik broj izletnika stigao u Split u povodu 
otvaranja zgrade Općinskog kazališta, 6. svibnja 1893. godine. Kazalište je 
otvoreno jednomjesečnim gostovanjem Zagrebačke drame. Sa svih strana naše 
pokrajine dolaze uveličat slavu otvaranja, te će za vrijeme gostovanja dolazit gosto- 
vi — spominju se izleti iz Rijeke, Zagreba, Karlovca, Metkovića, Dubrovnika...“ 
Za vrijeme boravka Zagrepčana u Splitu organizirano je nekoliko izleta po 
okolnim mjestima, Irogiru, Kaštelima, Makarskoj... kako bi se gosti upoznali 
s njihovim ljepotama i znamenitostima. 

Godine 1901. u Splitu je gostovala Zagrebačka opera, s operama Porin 
Vatroslava Lisinskog i Mikola Šubić Zrinski Ivana pl. Zajca. Izletnici iz Zadra 
i Šibenika iskoristili su velike popuste (na putnu kartu i na ulaznicu) koje 
im je ponudila tvrtka Braća Rismondo i došli u Split na operne predstave.“ U 

svibnju 1911. godine tisak je zabilježio dolazak zadarske Hrvatske gimnazije sa 
132 učenika u Split. Za njih je u Kazalištu bila organizirana besplatna izvedba 
opere Povratak Josipa Hatzea.* 


NACIONALNO-POLITIČKI IZLETI I OKUPLJANJA 


Većina splitskih izleta imala je i nacionalno-političko značenje. Kao što se 
odlazilo u Knin radi hrvatskih arheoloških spomenika i otvaranja Muzeja, tako 
se na Vis putovalo radi obilježavanja obljetnica slavne pomorske bitke iz 1866. 
godine, u Makarsku na proslavu 25. obljetnice djelovanja Hrvatske čitaonice, 
u Sarajevo radi društva /žebević itd. Ipak se izdvajaju tri događaja, kako zbog 
svoje masovnosti, tako i zbog značenja koje su u to vrijeme imali. Buđenjem 
nacionalne svijesti pokrenute su mnoge inicijative za obilježavanje događaja i 
ličnosti značajnih za povijest i kulturu hrvatskog naroda. 


Otkrivanje spomenika Andriji Kačiću Miošiću 1890. u Makarskoj 

Slavlje u Makarskoj u kolovozu 1890. godine predstavljalo je prvo veliko 
okupljanje naroda, a organizirano je u povodu otkrivanja spomenika Andriji 
Kačiću Miošiću. Makarani su pokrenuli akciju za podizanje spomenika pje- 
sniku Kačiću povjerivši njegovu izradu kiparu Ivanu Rendiću. Već od godi- 
ne 1884. počinju se prikupljati dobrovoljni prilozi za izgradnju spomenika. 
Međutim, njegovo dovršenje i postavljanje nije teklo glatko te se tek 1890. 
organizira proslava. Vlastima u Zadru i Beču bio je sporan dio spomenika 
— mozaik sa sklopom grbova uže Hrvatske, Dalmacije i Slavonije ujedinje- 
nih u Irojednicu, što je očitovalo težnju ujedinjenju čitave Hrvatske. Stoga je 
Namjesništvo u Zadru uskratilo dozvolu za postavljanje spomenika. Nakon 
prosvjedovanja istaknutih ličnosti iz Hrvatske, bečka je vlada ukinula zabranu 
Namjesništva i dopustila postavljanje spomenika, ali bez mozaika. Mozaik je 
tek 1922. postavljen na mjesto koje mu je pripadalo.“ 

Svečanosti su trajale od 25. do 27. kolovoza, a gosti iz Zagreba, kontinen- 
talnih krajeva Hrvatske i Istre stizali su parobrodima u Split, gdje su izuzetno 
srdačno dočekani. Boravak gostiju iskorišten je, osim za međusobno druženje, 
i za obilazak solinskih iskopina i splitskih kulturnih znamenitosti. Gosti, koji- 
ma su se priključili i zadarski i šibenski izletnici, zajedno sa Splićanima otputo- 
vali su u Makarsku s pet parobroda (SZbyl, Iniziatore, Ika, Dinara i Psyche), od 
kojih su dva posljednja bila namijenjena samo splitskim izletnicima. Naime, 

tvrtka Braća Rismondo je za splitske izletnike organizirala prijevoz parobro- 
dima Djnara i Psyche po cijeni od 1,80 forinta. Iz Splita se putovalo u 5 sati 
ujutro, a povratak iz Makarke bio je određen za 22 sata. Gosti iz Bosne i 
Hercegovine, Boke kotorske i Dubrovnika te iz mnogih dalmatinskih mjesta 
i s otoka došli su parobrodima i jedrenjacima ukrašenim cvijećem i zastavama 
izravno u Makarsku. 

Makarska je jučer bila sigurno učetvostručila svoje stanovništvo; bar 6000 va- 
njana (ne tugjinaca) kretalo se je njenim liepim ulicama. Unatoč pljusku koji ih 
je dočekao, svečanost je bila savršeno organizirana; držani su govori, otkriven 
je spomenik uz koji su položeni mnogobrojni vijenci, glazbe su svirale, a zvo- 
nimirovci pjevali. Na svečanom sobetu poslije otkrivanja spomenika ugošćeno 
je više od 500 uzvanika. U kasnim večernjim satima dio gostiju napustio je 
Makarsku.?* Ostali, njih više od tisuću, krenuli su sutradan ujutro parobro- 
dima i jedrenjacima put Podgore, gdje su obišli grob Mihovila Pavlinovića. Iz 
Podgore su otišli u Brist, rodno mjesto pjesnika Kačića. Putovanje su završili 
u Franjevačkom samostanu u Zaostrogu, gdje je pjesnik umro i pokopan. 

Zagrebačka izložba 1891. 

U povodu 50. obljetnice utemeljenja Z7rvatsko-slavonskog gospodarskog 
društva u Zagrebu je priređena velika nacionalna izložba — najveći izložbeni 
pothvat u hrvatskim zemljama u drugoj polovici 19. stoljeća. Izložba je sveča- 
no otvorena 15. kolovoza. Dalmacija je imala svoj posebni paviljon, Dalma- 
tinsku kuću, u kojoj je 467 izlagača izložilo svoje proizvode: vino, likere, ulje, 
voćne proizvode, proizvode ribarstva, kućni obrt, modele brodova, vezivo i 
svilarske proizvode.“ 

U Splitu je formiran poseban odbor sa zadaćom pripremanja izložbe i or- 
ganiziranja izleta u Zagreb. U najam je uzet Zloydov parobrod Tfbisco, koji je 
izletnike vodio do Rijeke, odakle su nastavili vlakom u Zagreb. Splitski trgovac 
Mijo Bužančić dao je izraditi metalne igle za izletnike i izletnice kao uspome- 
nu na izložbu.“ U Splitu se na parobrod 77bisco ukrcalo oko 250 izletnika, 
uglavnom iz grada, ali i iz drugih dalmatinskih mjesta. Ispraćeni su zastavama 
i glazbom. Ljepota je gledati bezbroj crvenkapa sa vezenim natpisom Živila Hr- 
vatska, tamo opet naše vrle Hrvatice sa trobojnicom na grudim. Međutim, ogor- 
čenje izletnika izazvala je nelojalnost Z/oyda, koji je bez ikakva razloga zabranio 
kićenje parobroda hrvatskim zastavama i čak nije dopustio obično, uobičajeno 

kićenje signalnim zastavicama. Iako je parobrod u Rijeku stigao u dva sata uju- 
tro, izletnike su dočekali članovi Čitaonice. Za razliku od parobroda, vlak za 
Zagreb bio je sav okićen zastavama i zelenilom. Tijekom putovanja, mještani 
mjesta uz prugu srdačno su pozdravljali putnike, a posebno svečano bilo je u 
Ogulinu i Karlovcu, gdje su ih dočekali građani s glazbom i pjevačkim druš- 
tvima. Zagrepčani su im također priredili izuzetan doček i oduševljeno gledali 
izletnike koji su svi imali crvenkape i trobojne kokarde. Izletnici su razgledali 
izložbu i položili vijenac na Kačićev spomenik.“ 


Slavlje u Dubrovniku — spomenik Ivanu Gunduliću 

Treće veliko okupljanje naroda bilo je godine 1893., prilikom otkrivanja 
spomenika Ivanu Gunduliću, također rad kipara Ivana Rendića. Pripremajući 
proslavu, Dubrovčani su na njoj nastojali okupiti što više ljudi iz Dalmacije 
i ostalih krajeva kako bi pokazali da narod slavi svoje zaslužne pjesnike, bez 
obzira na probleme koje im je stvarala tadašnja državna vlast. Kao i u povodu 
Kačićeva slavlja, tri godine ranije, u Splitu je od predstavnika svih hrvatskih 
društava formiran poseban odbor koji je pripremao izlet u Dubrovnik. Zato 
rodoljubivi Splićani, pohitite u što većem broju u Dubrovnik, da se ondje uhvatite 
u kolo sa ostalim Hrvatima, da bude slava čim veličanstvenija, čim dostojnija 
velikoga spomena." 

Za putovanje u Dubrovnik odabran je brz i udoban parobrod Zagreb; od- 
lazak iz Splita bio je određen za 25. lipnja u 7 sati, a dolazak u Dubrovnik 
istog dana u 16 sati. Polazak iz Dubrovnika bio je 26. lipnja u 23 sata. Cijena 
putovanja, bez hrane, iznosila je 15 fiorina za prvi, 12 za drugi i 5 za treći 
razred. Putnici trećeg razreda nisu imali osiguranu postelju na brodu, ali su 
mogli sa sobom donijeti strunjak (madrac) i namjestiti ga u stivi, koja je po- 
sebno uređena za ležanje, budući da tih dana u Dubrovniku uopće nije bilo 
moguće pronaći slobodnu sobu. Svi izletnici mogli su se hraniti na parobrodu, 
i to po cijeni od 1,20 for. za objed s vinom i 1 for. za večeru s vinom. Zajedno 
s izletnicima putovala su i splitska društva: Narodna glazba, Hrvatski sokol i 
Slavjanski Napredak, sa zastavama.?? 

Kako je većini od 150 splitskih izletnika to bio prvi susret s Dubrovnikom, 
iskoristili su priliku i upoznali se s njegovim znamenitostima, a i s okolicom, 
jer su nakon svečanog otkrića spomenika priređeni razni kraći izleti. U tih ne- 
koliko dana proslave u grušku je luku uplovilo dvadesetak parobroda i brojne 

brodice s više tisuća putnika. Izvjestitelj zadarskog /Varodnog lista izračunao 
je perom u ruci... da ih je najmanje došlo izvana sa raznih hrvatskih zemalja 
barem osam hiljada... Toliki broj gostiju događaju je, osim političkog, dao i 
značajno turističko obilježje. Okupljanje i ugošćavanje velikog broja gostiju 
bilo je izvanredno dobro i uspješno organiziramo. Posebno treba naglasiti da je 
tom prigodom Austrijski Z/oyd prvi put na svojim parobrodima, uz austrijsku 
zastavu, stavio i naše hrvatske znakove." 

Ovdje treba spomenuti i veliki izlet u Solin, koji su početkom srpnja 1899. 
godine organizirala sva splitska hrvatska društva, a povod za narodno slavlje 
bio je blagdan svetih Ćirila i Metoda. Više od tisuću izletnika, od toga poseb- 
nim vlakom njih 800, stiglo je u Solin kako bi slušalo pjevanu staroslavensku 
misu koja je prije tisuću godina bila zabranjena u Splitu." 


SPORTSKA I DRUGA DRUŠTVA KAO ORGANIZATORI IZLETA 


Prvo sportsko društvo u Splitu, Socžeta al tiro di bersaglio (Streljačko druš- 
tvo), osnovano je 25. veljače 1877., i to u netom otvorenom Hotelu de la 
Ville.“* Društvo je osnovala splitska talijanska manjina na poticaj tadašnjeg 
gradonačelnika dr. Ante Bajamontija. Društveni život članova, inače najvećim 
dijelom varoških težaka koji nisu ni znali talijanski jezik, sastojao se u natjeca- 
njima u streljaštvu i u organiziranju različitih izleta. Autonomaški ZAvvenire 
izvijestio je u kolovozu iste godine o prvom izletu Društva, kad je skupina 
od 100 članova otišla na izlet u Solin, i to vjerojatno pješice, jer vlak još nije 
prometovao. 

U narednim godinama bersaljeri su najčešće putovali do Zadra na sport- 
ske susrete i druženja s tamošnjim bratskim, autonomaškim društvima. Godi- 
ne 1884. u okviru Društva osnovano je Gimnastičko i mačevalačko društvo, 
Societa di ginnastica e scherma, te je i ono nastavilo sa sličnom praksom. Ovom 
prigodom spominjemo samo neke od njihovih izleta. Godine 1889. Rismon- 
dovi parobrodi Zco i Drnara doveli su u Zadar oko 200 izletnika, 70 bersaljera 
i glazbu Banda cittadina. U rujnu 1903. godine skupina od 130 bersaljera 
odlazi također na izlet u Zadar.“ 

Zanimljivo je spomenuti da je na jednom izletu osnovan i prvi splitski ve- 
slački i jedriličarski klub, Adria. Skupina od šest Splićana, predvođena javnim 
bilježnikom dr. Petrom Kamberom, na izletu u Strožancu, 20. srpnja 1890., 
nakon zajedničkog ručka objavila je osnivanje kluba, čime je u Splitu počelo 

organizirano veslanje. Tradicionalan izlet članstva u Solin priređivao se svake 
godine 15. rujna. 

Prvo hrvatsko sportsko društvo, gimnastičko društvo Hrvatski sokol osno- 
vano je 26. siječnja 1893. i tako se konačno ispunila davna želja splitskih rodo- 
ljuba.“ Tako je u to doba Narodna stranka već preuzela vlast u gradu, autono- 
maši su i dalje bili politički i gospodarski jaki, a među raznim svojim društvi- 
ma imali su i dva sportska. Stoga je osnivanje Sokola imalo iznimno značenje. 
Osim vježbama u društvenim i javnim prostorima, ciljevi društva postizavali 
su se i izletima. Već od prve godine, a zatim redovito, sokolaši su počeli orga- 
nizirati izlete. Takvi su izleti bili glavni oblik suradnje političkih i, u ono doba 
malobrojnih, društvenih organizacija. Premda su austrijske vlasti često kočile 
te manifestacije i pohode, ipak su, najčešće nakon izleta splitskih sokolaša, po 
Dalmaciji nicala nova sokolska društva. Odmah po svojem osnivanju Soko/ se 
uključio u proslavu otvaranja splitskog Kazališta, organizirajući izlete u Trogir 
i Makarsku na koje su zajedno sa sokolašima išli i članovi Zagrebačke drame.“7 

Sokolaši, a zajedno s njima i drugi građani Splita, redovito posjećuju Vra- 
njic, Solin, Kaštela, Irogir, Omiš, Brač, Hvar, Vis... Koriste se i parobrodom i 
vlakom, ponekad ih kombinirajući i s pješačenjem. Tako su u srpnju 1897. go- 
dine Topićevim parobrodom otputovali u Sumartin, a odatle se pješice zaputili 
u Selca, gdje su im Bračani priredili odličan doček.“ Hrana i piće su obično 
bili osigurani na parobrodu, nečlanovi su plaćali malo više, a sva djeca pola 
cijene predviđene za članove. Izleti bez Sokolske glazbe bili su gotovo nezami- 
slivi. Početkom 20. stoljeća sokolaši su se uputili i na dulja putovanja. Godine 
1904. organizirano su posjetili Dubrovnik i Boku kotorsku, a 1908. i Sušak.“ 

Ipak, među mnogobrojnijim izletima možda je za povijest splitskog sporta 
najznačajniji onaj održan u lipnju 1903. godine. Na izletu u Irogir osim re- 
dovite uobičajene javne vježbe sokolaši su priredili i prvu nogometnu utakmicu 
između dvije različito obučene momčadi. Igrači su bili novinar Ljubo Prijatelj, 
posjednik Ljubo Mladineo, trgovac Josip Koto Kraljević, Milan Alačević, kle- 
sar Petar Barišković, vođa društva Vjekoslav Radica i drugi. Za vrijeme uta- 
kmice svirala je Sokolska glazba.“ 

Izlete su priređivala i splitska kulturna društva, poput pjevačkog društva 
Zvonimir i Slavjanskog Napretka. Kao ilustraciju navodimo samo veliki izlet u 
Makarsku u organizaciji društva Zvonimir 1903. godine. Uz članove Društva 
otputovali su i drugi građani Splita, tamburaši i poznati operni pjevač Noe 

Matošić. Makarska općina na čelu s načelnikom P Rismondom poduzela je 
sve kako bi se gosti što bolje osjećali. Zauzvrat su zvonimirovci i Noe Matošić 
oduševili domaćine svojim pjevanjem, a tamburaši sviranjem. Rastanak je bio 
srdačan, bratski, hrvatski. Kad je parobrod uvečer mimoilazio primorje Krila po- 
zdraviše ga s obale i okolnih brda pucnjavom i bengalima."!' 


SREDNJOŠKOLSKI IZLETI 


Splitski srednjoškolci odlazili su na izlete najčešće u sklopu nastave tje- 
lesnog odgoja. Prema izvješću Velike gimnazije za godinu 1890. učenici su 
napravili više izleta u bližju okolicu, a dne 31. svibnja otišli su posebnim paro- 
brodom u Makarsku i Zaostrog. Po povratku se svratiše u Jesu (Jelsu) na Hvaru. 
Svi su ovi izleti imali zabavnu i poučnu svrhu, spojenu sa gimnastičkim vjež- 
bam, da naime učenici nauče poznavati svoju zemlju sa geografičkog, povjesanog 
i drugih gledišta"? Izlete na Mosor i Kozjak, u Kaštela, na Crni krug orga- 
nizirali su školske godine 1909./10. profesori Realke Umberto Girometta, 
Barbetti i Pavković. 

Učenici Klasične gimnazije su 4. svibnja 1901. godine posjetili Solin, gdje 
im je don Frane Bulić tumačio iskopine.“ Gimnazijalci su na izlete odlazili ra- 
zličitim prijevoznim sredstvima. Tako su u svibnju godine 1891. vlakom otišli 
na slapove Krke. Kao i brojne druge građane Splita parobrod Dinara odveo 
ih je na Biševo, ali i u druga dalmatinska mjesta. Međutim, posebno je bio 
zanimljiv izlet, svojevrstan put izdržljivosti, školskim čamcem Lastavica 1910. 
godine, kada su gimnazijalci putovali u Krilo, Omiš, Rogoznicu, Brela, Bašku 
Vodu, Makarsku i Pučišća. 7 

Realci su pod vodstvom prof. Giromette poduzeli zadnjih dana 1910. bo- 
žićnu ekskurziju. Iz pisanja splitske Slobode znamo da su obišli Omiš, Dioničko 
društvo Su/fid, Kraljevac, Zadvarje i zatim, nakon 12 sati junačkog marša stigli 
u Sinj. Učenici su bili opskrbljeni hranom i zairom za tri dana, spremljenom u 
posebnim termofornim bocama. Svaki je mladić imao po tri maje, po dva para 
postola i jedne gamaše i po jedan impermeable. Tri fotografska aparata, jedan 
prizmatički dalekozor, higrometar, termometar, busola, sprava za brojenje koraka, 
specijalne geografske karte, putna farmacija — to je eto popunjavalo interesantnu 
bagažu simpatične čete.'* 

Putovali su i učenici Obrtničke škole. Tisak je zabilježio da su u svibnju 
1911. godine parobrodom Lzburnia poduzeli poučni izlet na Hvar, Biševo i 

Vis. Osim prirodnih ljepota i kulturnih znamenitosti zanimalo ih je i gospo- 
darstvo pa su razgledali tvornicu sardina Mardešić u Komiži. 77 


Posebno bi bilo zanimljivo obraditi pisanje o izletima, i to ovisno o po- 


litičkom opredjeljenju novinara i novina, odnosno radi li se o hrvatskom ili 
autonomaškom tisku, ali o tome nekom drugom prigodom. 


Ljeto 1914. godine vrijeme je posljednjih većih izleta. Izbijanjem rata, 


izletnička aktivnost je gotovo sasvim zamrla, a novi je zamah doživjela tek 
nakon njegova završetka, u novoj državi. 

INHABITANTS OF SPLIT AS TOURISTS IN THE TIME PERIOD BEFORE THE 
FIRST WORLD WAR 


Summary 


A new type of leisure activities presented themselves to the inhabitans of Split in the late 
18705. Those were the excursions to the small towns near Split, which were made possible by 
the introduction of the new transportation means: steamships and trains. Towns like Vranjic, 
Solin, Kaštela, Drniš, Knin, Šibenik and Sinj were the favourite destinations. 

The firm Braća Rismondo (the Rismondo Brothers) provided steamships and, thus, 
significantly contributed to the development of excursion tourism. Ihe steamship excursions 
to towns like Trogir, Makarska and to the islands of Vis, Hvar and Brač were extremely well 
organized. Live music, which was included in an extremely reasonable price of an excursion 
package, entertained passengers of all age groups, particularly the ladies from Split. 

Ihe inhabitants of Split were equally enthusiastic about travelling to more distant 
destinations. Venice was one of the most favourite foreign destinations, whereas Makarska, 
Zagreb and Dubrovnik were favourite national destinations, particularly for the occasion of 
national and political gatherings, which were frequent in the late 19th century. 

A large number of different types of excursions were also organised by various firms, 
cultural and sports associations and high schools in Split. As for high school excursions, they 
were frequently organised through physical education classes. 

L. R. FERROVIA o a sraro DALIATA 


O. kr. dalmatinsca državna zeljeznica. sE š E 


Awiso 


Nel giorno 4. Ottobre 1877 in occa- 
sione dell'apertura della :ferrovia vi 
saranno: oltre “i treni gia annunziati 
tra Sebenico-Dernis-Spalato  ancora i 
Begueuti treni di piacere con carozze 
di IILa classe. 


I. treno di piaocere 
Partenza da Spalato alle ore 8.25 anf. 


a Salona 882: 
» < Sueuraz 9.08: 
» Cast. Camb. Abad. , 9.19, 
ćArrivo in Castel-vecchio , 9.38, 


ll. treno di plaoere 
Partenza da Spalato alle ore 3.80 pom. 
Arrivo in Salona, 3.56 
ll. treno di piacere 
Partenza da Salona alle ore 6 pom. 
Arrivo in Spalato #:56.20:49) 
Viene richiamata la. particolare at- 


tenzione sulla circostanza “che tutti i 


treni nel giorno dell' apertura possono 
venir-adoperati solamente da quei pas- 
seggeri che saranno in possesso di 
corrisponđenti carte comprate 0. carte. 
libere _ rilasciate all uopo dalla. sotto- 
seritta“ direzione: del! esercizio. 


Il: rilascio di carte & limitato, e per- 
cid si rilascieranno, a sensi del S. 9 
del regolamento d' esercizio, solamente 
tante- carte quanti posti đdisponibili vi 
saranno nel treno: 


| 


ENE 2 d 
ž : 


Dne 4 listopada. prilikom otvora že- 
ljeznice, osim već. proglašenih: vlakova, 
izmed Šibenik-Drniš Spljeta. biti. će-i 


sliedeći zabavni vlakovi s. vozom ZZ 


razreda. 


1. zabavni vlak 


Spljet . odlaz 'u jutru 8.25 
Solin i PAgNO BIO 2 
Sućurac 32: 8908 
Gomilica-Kambelovac , A9 (19: 
Stari. dolac mi » 19 .88 

tio 8. seal: zabavni vlak | 

Odlaz iz Spljet 3.30 popodao, 3 


Dolaz u Solinu 3.56: - 
Ill, zabavni vlak 

Odlaz iz Svlin 6 popodne: 
Dolaz u Spljetu 6.26  ," 
Osobito. se upozoruje .na to, da ge 
dne otvora mogu svimi: poslužiti samo 
putnici, koji budu imali odnosne pla- 
ćene ulaznice<ili «ulaznice u-tu-“svrhu 


izdane po, spdpinEnomn Raynateljatvu 
službom... “< 


"i kite ica 


Izdavanje je plaznicd ograničeno, 
te ce ih se u smislu &. 9 službovnog 


reda: izdati samo toliko, koliko u vlaku 


bude razpoloživih mjesta. 


Objava e 2, I | 


Slika 1. Objava tiskana u splitskom listu L Avvenire 3. listopada 1877.5 3. 

Na znanje. Rekli smo da je parobr, 
društvo Rismondo dalo znatnu popusnicu svim 
putnicima, koji dolaze u Spljet da posjete operu; 
samo nadodajemo, da za to moraju kod ka- 


petana na parobrodima da nabave i putnu 
kartu i kazališnu ulaznicu. 


Slika 2. Na znanje, iz splitskog lista Jedinstvo, 26. travnja 1901.; 2. 


| Gospodarske: Sumarska [jeee 


li z Li otet 
IZLOŽBA» Ik i grija 
| 1 Be KE rea rr 


Sd Zaključak : 
1801. i 


i <. Zešenn, :: 


Sveuč od ia 


ra: VELAT dađavatcij i a urednik | 


e. SiE= 
Brestik ANTE ZANNONIA = 


Slika 3. Reklama za Zagrebačku izložbu koja je izlazila u splitskom Narodu 
tijekom kolovoza 1891. 


Hrvatski Sokol  priregjuje u ajd —< 
(nedjelju po podne izlet osobitim p: 


do Trogira, gdje će prizvagjati 1 
| stične i redovne vježbe. asd 


Slika 4. Hrvatski sokol u nedjelju... Jedinstvo, Split. 16. 6. 1903.; 3. 

